તુલા ( ર,ત) - વિક્રમનું આ નવું વર્ષ તુલા રાશિના જાતકો માટે સૌથી વધુ અનુકૂળ અને સફળતાસૂચક નીવડશે. જેમનાં નામ ર,ત અક્ષરો પરથી શરૂ થતાં હશે તેઓ માટે,આ નવું વર્ષ, આદર્યા પૂરા કરવા માટે એક સાધન તરીકે કામ આવી શકે છે ! એપ્રિલ -૨૦૧૯ બાદ કરતાં, હવે પછીના વર્ષની દીવાળી સુધીનો સળંગ સમયગાળો હરેક રીતે ઉન્નતિકારક નીવડશે. વિક્રમના આગામી નવા વરસમાં સૌથી ઉત્તમ ફળો કઈ રાશીને મળવાનાં છે એમ કોઈ પૂછે તો, જવાબમાં એક માત્ર તુલા રાશિ (ર,ત) જ આવે છે. લાંબા સમયથી જે સિધ્ધીનાં સ્વપ્ન સેવી રહયાં હશો તે હવે, આ નવ વર્ષ દરમ્યાન પૂર્ણ કરવાની અનેક અવનવી તકો સામેથી આવી મળશે. જો, આ નવું વર્ષ શરૂ થાય તે પૂર્વે તમે કોઈ પણ બાજી હજુ શરૂ જ નથી કરી અને હવે શરૂ કરવા જઈ રહયાં છો તો, આ દરમ્યાન તમારી જીત નિશ્ચિત સમજી શકો છો. નોકરિયાતોને નોકરીમાં બઢતી-પ્રમોશન તેમજ ઉપરી-અધિકારી વર્ગની મહાન કૃપા પ્રાપ્ત થઈ શકશે. નોકરીમાં સહયોગીઓ તરફથી પણ અપેક્ષિત સહકાર તેમજ પૂરતો સાથ મળી રહેશે. આ રાશિના અપરિણીત યુવકો-યુવતીઓ માટે વિક્રમનું આ નવવર્ષ લોકોને પોતાના લગ્ન-વિવાહની વધામણીઓ આપી આપી શકો તેવું કઇંક ચોક્કસ બનવાનું દર્શાવે છે. અપરિણીતોએ વિક્રમના આ વર્ષ દરમ્યાન યોજ્ઞ દિશામાં કોશિશો કરી લગ્ન-વિવાહ જેવા પ્રસંગોને પાર પાડવા તરફ ધ્યાન આપવું જોઈએ. સુયોગ્ય પાત્ર નસીબના જોરે ક્યાંકથી મળી આવે તેવો પૂરો સંભાવ છે. તમારા ઘર-પરિવારમાં આ રાશીની કોઈ પણ વ્યક્તિનાં લગ્ન-વિવાહ થવાની તમારી આશા હશે તો, તે કુદરતી રીતે જ પૂરી થશે.ખાસ કરી આ રાશિના ડાયવોર્સી ઉમેદવારોને પણ પોતાના પુનર્લગ્ન થવા માટે એકદમ અનુકૂળ વાતાવરણ આ વરસ દરમ્યાન ઊભું થવાનું છે. તુલા રાશિના વિદ્યાર્થીઓ તેમજ કોઈ ને કોપી પ્રકારની સાધનામાં આગળ વધી રહેલા જાતકો માટે વિક્રમનું આ નવું વર્ષ ઓછી મહેનતે ઉત્તમ સફળતા પ્રાપ્ત કરાવનારું નીવડી શકે છે એમ કહીએ ત્યારે, તેઓ જો ખરેખર જ આયોજનપૂર્વકનો પરિશ્રમ પણ કરવાનું રાખે તો, સિધ્ધિનાં સોપાન વિષે પૂછવું જ શું ! તુલા રાશિના જે જાતકો કોઈ પણ પ્રકારના વાદ-વિવાદ કે ઝઘડા વગેરેનો સામનો કરી રહયાં હશે તેઓ માટે આ નવવર્ષ વિરોધીઓ પર વિજય મેળવવા માટે એક મહાન શાસ્ત્ર સમાન સાબિત થઈ શકે છે. જો, આ વર્ષના વિવિધ સમયગાળાઓનો સરખી રીતે તમે ઉપયોગ કરી શકશો તો તમે દરેક પ્રકારની ગૂંચ ઉકેલી એકદમ સરળ રસ્તો પોતે જાતે નિર્માણ કરવાને ભાગ્યશાળી થઈ શકો તેમ છો. તમારે આ દરમ્યાન,ગમે તેવી વ્યક્તિને પણ પોતાની તરફેણમાં લેવી હોય તો બહુ જ સરળતાથી લઈ શકશો. ઘર-પરિવારમાં વિક્રમના આ નવા વરસમાં શુભ-મંગળ પ્રસંગોની ઉજવણી જરૂર શક્ય બને.સંતાન-વાંચ્છુ ઓ માટે ઈશ્વર સુંદર સંતાનની પ્રાપ્તિ કરાવી મનને હરસોલ્લાસથી ભરી દેશે. વેપારી વર્ગ માટે નવી ભાગીદારીઓ થાય કે નવાં પ્રગતિકારક આયોજનો વેપાર-ધંધામાં થઈ સીધે રસ્તે વધુ લાભની દિશાઓ મળવા લાગે. નવાં ગ્રાહકો સામેથી આવી મળે તેમજ નફનું નવું ઊચ્ચ ધોરણ વિકસાવવાની સૂઝ-સમાજ વિકસે. વેપાર-ધંધા સંબંધી યાત્રા-મુસાફરીઓ ફળે અને વેપારમાં નવાં જોખમો-સાહસો વગેરેમાં પૂર્ણ સફળતા પ્રાપ્ત થાય. વિક્રમના આ નવ વર્ષ દરમ્યાન તમારું શારીરિક-માનસિક સ્વાસ્થ્ય બધી જ રીતે સુંદર રહેતું જોવા મળે તેમજ જૂની કોઈ આરોગ્યલક્ષી ફરિયાદ હોય તો તે પણ આ નવવર્ષમાં દૂર થવા લાગે. વર્ષને અંતે, તુલા જાતકોને અનેરો આનંદ અનુભવાયા વગર રહેશે નહિ તેની પાકી ખાતરી અવકાશી ગ્રહો આપી રહયા છે ! (આલેખન: ડો. કૌશિક કુમાર દીક્ષિત. - મો: 93289 27029)